S-2673/2021

Mál þetta, sem dómtekið var 8. desember sl., er höfðað með þremur ákærum. Fyrsta ákæran er útgefin af lögreglustjóranum á höfuðborgarsvæðinu 18. maí 2021, á hendur B-kvk-þgf Ó-kvk-þgf Ó-kvk-þgf, kt. 000000- 0000, án lögheimilis, fyrir eftirtalin hegningar- og sérrefsilagabrot:

1. Umferðar- og fíkniefnalagabrot með því að hafa, mánudaginn 4. maí 2020, ekið bifreiðinni [ ---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 1400 ng/ml af amfetamíni) suður Grensásveg í Reykjavík, uns aksturinn var stöðvaður af lögreglu, og á sama tíma haft í vörslum sínum 12,01 gaf amfetamíni og 0,69 gaf kókaíni sem fannst við líkamsleit lögreglu á ákærðu og lagt var hald á.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Umferðarlagabrot með því að hafa, laugardaginn 12. september 2020, ekið bifreiðinni [ ---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 1800 ng/ml af amfetamíni og 20 ng/ml af MDMA) á bifreiðastæði að [ ---] í Kópavogi uns aksturinn var stöðvaður af lögreglu.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019.

3. Umferðarlagabrot með því að hafa, miðvikudaginn 30. september 2020, ekið bifreiðinni [ ---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 745 ng/ml af amfetamíni) á bifreiðastæði að [ ---] í Mosfellsbæ uns aksturinn var stöðvaður af lögreglu.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019.

4. Umferðar- og fíkniefnalagabrot með því að hafa, sunnudaginn 25. október 2020, ekið bifreiðinni [ ---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 1400 ng/ml af amfetamíni, 50 ng/ml af kókaíni og 1,0 ng/ml af tetrahýdrókannabínól) um Kalkofnsveg við Geirsgötu í Reykjavík, og á sama tíma haft í vörslum sínum 2 millilítra af amfetamínvökva sem fannst við líkamsleit lögreglu á ákærðu og lagt var hald á.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

5. Umferðarlagabrot með því að hafa, þriðjudaginn 17. nóvember 2020, ekið bifreiðinni [ ---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 2000 ng/ml af amfetamíni) um Njálsgötu í Reykjavík uns aksturinn var stöðvaður af lögreglu.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019.

6. Þjófnað með því að hafa, föstudaginn 12. desember 2020, stolið, úr verslun Icewear að Austurstræti 5 í Reykjavík, tveimur úlpum að samtals verðmæti 84.970 kr.

T elst þetta varða við 244. gr. almennra hegningarlaga nr. 19/1940.

7. Fíkniefnalagabrot með því að hafa, föstudaginn 1. janúar 2021, haft í vörslum sínum 8,14 gaf amfetamíni sem fannst við leit lögreglu að [ ---] í Reykjavík og lagt var hald á.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

8. Umferðarlagabrot með því að hafa, fimmtudaginn 7. janúar 2021, ekið bifreiðinni [ ---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 1800 ng/ml af amfetamíni og 145 ng/ml af metamfetamíni) á bifreiðastæði að [ ---] í Reykjavík uns aksturinn var stöðvaður af lögreglu.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019.

9. Umferðar- og fíkniefnalagabrot með því að hafa, miðvikudaginn 27. janúar 2021, ekið bifreiðinni [ ---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 1100 ng/ml af amfetamíni og 55 ng/ml af metamfetamíni) um bifreiðastæði að [ ---] í Kópavogi, og á sama tíma haft í vörslum sínum 1,53 gaf amfetamíni sem fannst við líkamsleit lögreglu á ákærðu og lagt var hald á.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

10. Skjalafals með því að hafa, í sama skipti og greinir í ákærulið nr. 9, framvísað í bílaapóteki Lyfjavals, kt. 000000- 0000, fölsuðu umboði í nafni A, kt. 000000-0000, í því skyni að fá afhent lyf í apótekinu í nafni A.

Telst þetta varða við 1. mgr. 155. gr. almennra hegningarlaga nr. 19/1940.

11. Umferðarlagabrot með því að hafa, laugardaginn 30. janúar 2021, ekið bifreiðinni [ ---] svipt ökurétti norður Skólavörðustíg í Reykjavík, uns aksturinn var stöðvaður af lögreglu við Óðinsgötu.

Telst þetta varða við 1. mgr. 58. gr., sbr. 1. mgr. 95. gr., umferðarlaga nr. 77/2019.

12. Umferðarlagabrot með því að hafa, þriðjudaginn 2. febrúar 2021, ekið bifreiðinni [ ---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 1300 ng/ml af amfetamíni, 100 ng/mlaf metamfetamíni og 120 ng/ml af tramadól) um Bústaðaveg í Reykjavík uns akstrinum lauk við verslunina Póló að Bústaðavegi 130.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019.

13. Fíkniefnalagabrot með því að hafa, laugardaginn 20. febrúar 2021, haft í vörslum sínum 0,90 gaf tóbaksblönduðu kannabisefni sem fannst við leit lögreglu í bifreiðinni [ ---], í bílakjallara að [ ---] í Reykjavík, og lagt var hald á.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

14. Umferðarlagabrot með því að hafa, þriðjudaginn 23. febrúar 2021, ekið bifreiðinni [ ---] gegn rauðu umferðarljósi á gatnamótum Lagavegs og Rauðarárstígs í Reykjavík og ekið bifreiðinni umrætt sinn svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 535 ng/ml af amfetamíni og 105 ng/ml af metamfetamíni).

Telst þetta varða við 1. mgr. 7. gr., 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019.

15. Umferðarlagabrot með því að hafa, fimmtudaginn 11. mars 2021, ekið bifreiðinni [ ---] gegn einstefnu vestur Víðimel í Reykjavík og ekið bifreiðinni umrætt sinn svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 160 ng/ml af amfetamíni og 460 ng/ml af metamfetamíni).

Telst þetta varða við 3. mgr. 7. gr., 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019.

16. Umferðar- og fíkniefnalagabrot með því að hafa, föstudaginn 12. mars 2021, ekið bifreiðinni [ ---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 760 ng/ml af amfetamíni, 45 ng/ml af kókaíni og 255 ng/ml af metamfetamíni) austur Ránargötu í Reykjavík, uns aksturinn var stöðvaður af lögreglu, og á sama tíma haft í vörslum sínum 0,13 gaf metamfetamíni sem fannst við leit lögreglu og lagt var hald á.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019. Þess er ennfremur krafist að ákærða verði dæmd til að sæta upptöku á 0,69 gaf kókaíni, 21,68 gaf amfetamíni, 2 millilítrum af amfetamínvökva og 0,90 gaf tóbaksblönduðu kannabisefni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Önnur ákæran er gefin út af lögreglustjóranum á höfuðborgarsvæðinu 31. ágúst 2021 á hendur ákærðu fyrir eftirtalin umferðarlagabrot með því að hafa:

1. Sunnudaginn 4. apríl 2021, ekið bifreiðinni [ ---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist 505 ng/ml af amfetamíni, 360 ng/ml af kókaíni og 185 ng/ml af metamfetamíni) vestur Geirsgötu í Reykjavík, uns aksturinn var stöðvaður af lögreglu.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr., umferðarlaga nr. 77/2019.

2. Laugardaginn 1. maí 2021, ekið bifreiðinni [ ---] svipt ökurétti og óhæf til að stjórna henni örugglega vegna áhrifa slævandi lyfja og ávana- og fíkniefna (í blóði mældist 30 ng/ml af amfetamíni, 550 ng/ml af metamfetamíni, 7,4 ng/ml af metýlfenidat og 11 ng/ml af klónazepam) um bifreiðastæði að [ ---] í Reykjavík, uns aksturinn var stöðvaður af lögreglu.

Telst þetta varða við 1., sbr. 2. mgr. 48., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019.

Í þinghaldi 15. september 2021 voru málin sameinuð.

Þriðja ákæran er gefin út af lögreglustjóranum á höfuðborgarsvæðinu 2. nóvember 2021 á hendur ákærðu fyrir eftirtalin hegningar- og sérrefsilagabrot: 1. Skjalafals með því að hafa, þriðjudaginn 29. desember 2020, falsað umboð í nafni A, kt. 000000- 0000, um heimild til að leysa út lyfseðilsskyld læknalyf hans, og framvísað hinu falsaða umboði í blekkingarskyni til starfsmanns Lyfju á Smáratorgi í Kópavogi. Með þessu kom ákærða því til leiðar að hún fékk afhent, gegn greiðslu 4.544 króna, samtals 60 stykki af lyfseðilsskyldum læknalyfjum af gerðinni medikinet CR+, að heildsöluverðmæti samtals 58.868 krónur, á fölskum forsendum.

Telst háttsemi þessi varða við 1. mgr. 155. gr. almennra hegningarlaga nr. 19/1940.

2. Nytjastuld, umferðar- og fíkniefnalagabrot með því að hafa, á tímabilinu sunnudaginn 23. maí 2021 til síðdegis mánudaginn 24. maí 2021, í heimildarleysi tekið bifreiðina [ ---] þar sem að hún stóð á bifreiða stæði við [ ---] í Reykjavík, og í heimildarleysi notað bifreiðina og ekið henni um, svipt ökuréttindum og óhæf til að stjórna henni örugglega vegna áhrifa ávana- og fíkniefna (í blóði ákærðu mældist amfetamín 110 ng/ml og metamfetamín 55 ng/ml), uns lögregla stöðvaði aksturinn síðdegis sunnudaginn 24. maí 2021 við Skúlagötu 4 í Reykjavík, og haft í vörslum sínum 1,05 gaf kókaíni, sem lögreglumenn fundu við öryggisleit á ákærðu og hald var lagt á.

Telst háttsemi þessi varða við 1. mgr. 259. gr. almennra hegningarlaga nr. 19/1940, 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019, og 2. gr., sbr.5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Nytjastuld, umferðar- og fíkniefnalagabrot með því að hafa, föstudaginn 21. maí 2021, kl. 17:00, fengið að reynsluaka bifreiðinni [ ---] hjá bílasölunni Gæðabílar ehf., kt. 000000- 0000, að Stekkjarbakka 4 í Reykjavík, en ekki skilað henni og í heimildarleysi notað bifreiðina og ekið henni um, svipt ökuréttindum og óhæf til að stjórna henni örugglega vegna áhrifa ávana- og fíkniefna (í blóði ákærðu mældist amfetamín 455 ng/ml og metamfetamín 165 ng/ml), uns lögregla stöðvaði aksturinn síðar sama dag á Arnarbakka við Dvergbakka í Reykjavík, og haft í vörslum sínum 98,16 gaf maríhúana og 0,85 gaf tóbaksblönduðu maríhúana, sem lögreglumenn fundu við leit í bifreiðinni [ ---] og hald var lagt á.

Telst háttsemi þessi varða við 1. mgr. 259. gr. almennra hegningarlaga nr. 19/1940, 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019, og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

4. Þjófnað með því að hafa, um kl. 17:30 föstudaginn 21. maí 2021, í heimildarleysi farið inn á 7. hæð hússins að [ ---] í Hafnarfirði og stolið þaðan fartölvu af gerðinni Apple Macbook Pro, hátalara af gerðinni Sonos, fartölvumús af gerðinni Apple, tölvutösku af gerðinni Samsonite og iðnaðarryksugu af gerðinni IPC, samtals að áætluðu verðmæti 650.000 krónur, en lögreglumenn fundu þýfið við leit í bifreiðinni [ ---] eftir að lögregla stöðvaði akstur ákærðu eins og nánar greinir í ákærulið 3.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. laga nr. 77/2019. Jafnframt er krafist upptöku á 1,05 gaf kókaíni, 98,16 gaf maríhúana og 0,85 gaf tóbaksblönduðu maríhúana, sem hald var lagt á, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 2018.

Einkaréttarkröfur:

Vegna ákæruliðar 2, gerir B, kt. 000000- 0000, þá kröfu fyrir hönd sonar síns og eiganda bifreiðarinnar [ ---], C, kt. 000000- 0000, hér eftir kröfuhafi, að ákærða verði dæmdur til að greiða kröfuhafa skaðabætur að fjárhæð 1.503.144 krónur auk vaxta skv. 1. mgr. 8. gr. laga um vexti og verðtryggingu nr. 38/2001 frá 23. maí 2021 en síðan með dráttarvöxtum skv. 1. mgr. 6. gr. sbr. 9. gr. sömu laga frá þeim degi er mánuður er liðinn frá því að krafan er birt ákærðu til greiðsludags.

Málin voru sameinuð í þinghaldi 8. desember 2021.

Ákærða hefur játað skýlaust fyrir dómi þá háttsemi sem henni er gefin að sök samkvæmt ákærunum og samþykkt bótakröfu eins og hún er sett fram vegna ákæruliðar nr. 2 í ákæru dagsettri 2. nóvember 2021. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákærunum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda, verjanda ákærðu og ákærðu hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærða krefst vægustu refsingar sem lög leyfa. Þá er krafist hæfilegrar þóknunar til handa verjanda.

Ákærða er fædd í febrúar 1985. Samkvæmt framlögðu sakavottorði, dagsettu 28. október 2021, á ákærða nokkurn sakaferil að baki sem nær aftur til ársins 2004. Það sem kemur til skoðunar í þessu máli er að ákærða gekkst undir lögreglustjórasátt 18. mars 2020 fyrir akstur undir áhrifum ávana- og fíkniefna og var svipt ökurétti í 12 mánuði frá þeim degi að telja. Ákærða gekkst undir lögreglustjórasátt á ný 4. maí 2020 fyrir akstur svipt ökurétti og með dómi 11. nóvember 2020 var ákærða dæmd í 6 mánaða fangelsi, skilorðsbundið til tveggja ára fyrir þjófnað, gripdeild, nytjastuld, fíkniefnalagabrot, akstur undir áhrifum ávana- og fíkniefna og akstur svipt ökurétti.

Brot ákærðu samkvæmt ákæruliðnr. 1 í ákæru dagsettri 18. maí 2021 voru framin fyrir gerð sáttar 4. maí 2020 og brot samkvæmt ákæruliðum nr. 2 - 4 í sömu ákæru voru framin fyrir uppsögu framangreinds dóms frá 11. nóvember 2020. Ákærðu ber því að gera hegningarauka vegna þeirra brota, sbr. 78. gr. almennra hegningarlaganr. 19/1940. Með brotum samkvæmt ákæruliðum nr. 5- 16 í ákæru dagsettri 18. maí 2021 og með brotum í ákæru dagsettri 31. ágúst 2021 sem og brotum í ákæru dagsettri 2. nóvember 2021 hefur ákærða rofið skilorð dómsins frá 11. nóvember 2020 og ber því því að taka hann uppog gera ákærðu refsingu í einu lagi, sbr. 60. og 77. gr. almennra hegningarlaga. Við ákvörðun refsingar í þessu máli verður horft til þess að ákærða er nú sakfelld fyrir fjölmörg hegningar- og fíkniefnalagbrot og fyrir að aka ítrekað undir áhrifum ávana-og fíkniefna svipt ökurétti. Fastmótuð dómvenja er fyrir því að ákveðin umferðarlagabrot af sömu tegund hafi ítrekunaráhrif með stoð í 5. tölulið 1. mgr. 70. gr. almennra hegningarlaga nr. 19/1940 þannig að viðurlög þyngist frá einni viðurlagaákvörðun til annarrar til að tryggja varnaðaráhrif þeirra. Er í því sambandi tekið mið af skilyrðum 71. gr. almennra hegningarlaga nr. 19/1940 fyrir ítrekunaráhrifum brota. Um þessi sjónarmið vísast meðal annars til dóma Landsréttar í málum nr. 832/2019 og 3/2020. Verður með vísan til framangreinds og sakaferils ákærðu við það miðað að með brotum samkvæmt ákæruliðum nr. 5, 8, 9, 11, 12, 14, 15 og 16 í ákæru dagsettri 18. maí 2021 og með brotum samkvæmt ákæruliðum nr. 1- 2 í ákæru dagsettri 31. ágúst 2021 sem og með brotum samkvæmt ákæruliðum nr. 2 og 3 í ákæru dagsettri 2. nóvember 2021 hafi ákærða gerst sek um akstur undir áhrifum ávana- og fíkniefna í þriðja sinn innan ítrekunartíma í skilningi 71. gr. almennra hegningalaga nr. 19/1940 og einnig í þriðja sinn um akstur svipt ökurétti, sbr. framangreinda 71. gr. hegningarlaga. Einnig verður hliðsjón höfð af 255. gr. almennra hegningaralaga en ákærða hefur áður verið fundin sek um auðgunarbrot. Til refsimildunar horfir skýlaus játning ákærðu fyrir dómi og að hún hafi samþykkt bótakröfu sem liggur frammi í málinu. Þá verður einnig litið til þess sem framkom í máli verjanda ákærðu að ákærða hafi tekið á sínum málum, farið í vímuefnameðferð og sé edrú núna, er þetta stutt gögnum.

Með hliðsjón af framangreindu, sakarefni málsins og 60., 77. og 78. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 17 mánuði. Með vísan til dómvenju og sakaferils ákærðu þykir ekki efni til að skilorðsbinda refsinguna.

Með vísan til lagaákvæða í ákæru er ákærða svipt ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 1,74 grömm af kókaíni, 21,68 grömm af amfetamíni, 2 millilítrar af amfetamínvökva, 98,16 grömm af maríhúana, 0,85 grömm af tóbaksblönduðu maríhúana og 0,90 grömm af tóbaksblönduðu kannabisefni sem lögregla lagði hald á við rannsókn málsins.

Líkt og að framan greinir liggur fyrir bótakrafa í málinu vegna ákæruliðar nr. 2 í ákæru dagsettri 2. nóvember 2021. Í þinghaldi 8. desember sl., samþykkti ákærða bótakröfuna eins og hún er sett framog verður hún því tekin til greina ásamt vöxtum eins og nánar greinir í dómsorði. Þar sem ákærðu var fyrst kynnt bótakrafan í því þinghaldi reiknast dráttarvextir af kröfunni þegar mánuður er liðinn frá því tímamarki.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, vegna vinnu á rannsóknarstigi og fyrir dómi, sem með vísan til tímaskýrslu lögmannsins og umfangi málsins þykir hæfilega ákveðin 1.577.342 krónur, að meðtöldum virðisaukaskatti. Ákærða greiði og þóknun tilnefnds verjanda á rannsóknarstigi Á-kvk-ef L-kvk-ef L-kvk-ef lögmanns 74.214 krónur að meðtöldum virðisaukaskatti og 2.014.610 krónur í annan sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir K-kk-þf S-kk-þf E-kk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærða, B-kvk-nf Ó-kvk-nf Ó-kvk-nf, sæti fangelsi í 17 mánuði.

Ákærða er svipt ökurétti ævilangt frá birtingu dómsins að telja.

Upptæk eru gerð til ríkissjóðs 1,74 grömm af kókaíni, 21,68 grömm af amfetamíni, 2 millilítra raf amfetamínvökva, 98,16 grömmaf maríhúana, 0,85 grömmaf tóbaksblönduðu maríhúana og 0,90 grömmaf tóbaksblönduðu kannabisefni.

Ákærða greiði C, 1.503.144 krónur auk vaxta skv. 1. mgr. 8. gr. laga um vexti og verðtryggingu nr. 38/2001 frá 23. maí 2021 til 8. janúar 2022 en með dráttarvöxtum skv. 1. mgr. 6. gr. sbr. 9. gr. sömu laga frá þeim degi til greiðsludags.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 1.577.342 krónur. Ákærða greiði og þóknun tilnefnds verjanda á rannsóknarstigi, Á-kvk-ef L-kvk-ef L-kvk-ef lögmanns, 74.214 krónur og 2.014.610 krónur í annan sakarkostnað.

S-kk-nf Ö-kk-nf C-kk-nf